**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2013 M. KOVO 28 D. SPRENDIMO NR. T2-67 „DĖL PRIORITETINIŲ SPORTO ŠAKŲ DIDELIO SPORTINIO MEISTRIŠKUMO KLUBŲ VEIKLOS dalinio FINANSAVIMO nuostatų patvirtinimo“ PAKEITIMO**

2015 m. kovo 17 d. Nr. T1-48

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Prioritetinių sporto šakų didelio sportinio meistriškumo klubų veiklos dalinio finansavimo nuostatus, patvirtintus Klaipėdos miesto savivaldybės tarybos 2013 m. kovo 28 d. sprendimu Nr. T2-67 „Dėl Prioritetinių sporto šakų didelio sportinio meistriškumo klubų veiklos dalinio finansavimo nuostatų patvirtinimo“:

1.1. pakeisti 19 punktą ir jį išdėstyti taip:

„19. Vertinimo darbo grupė Sporto programas vertina pagal patvirtintą vertinimo formą (šių Nuostatų 2 priedas) ir siūlo Sporto programų dalinio finansavimo sumas.“;

1.2. pakeisti 20 punktą ir jį išdėstyti taip:

„20. Sporto programa, surinkusi ne mažiau kaip 5 teigiamus balsus, gauna rekomendaciją dėl Sporto programos dalinio finansavimo. Jeigu einamaisiais biudžetiniais metais lieka nepanaudotų biudžeto lėšų priemonėje „Prioritetinių sporto šakų didelio sportinio meistriškumo klubų veiklos dalinis finansavimas“, Vertinimo darbo grupė nagrinėja pateiktas Sporto programas ir teikia rekomendacijas Savivaldybės administracijos direktoriui dėl nepanaudotų biudžeto lėšų skyrimo Sporto programos daliniam finansavimui.“;

1.3. pakeisti 27.4 papunktį ir jį išdėstyti taip:

„27.4. trumpalaikiam sporto inventoriui, aprangai, ūkinėms, kanceliarinėms ir kitoms prekėms (vieneto įsigijimo vertė – ne didesnė nei 499 Eur);“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Rasa Rumšienė, tel. 40 17 12

2015-03-04